આ સવાલ થવો સ્વાભાવિક છે કેમ કે આપણે ત્યાં લોકોને ડેટાના પાવરની ખબર નથી, ઈન્ટરનેટ કે સોશિયલ મીડિયા શું કરી શકે તેનો તેમને અંદાજ નથી. આપણે ડેટાની વાત કરીએ એટલે મોબાઈલ ફોનમાં વપરાતા ડેટા વિશે વિચારીએ છીએ પણ ડેટા એટલે કોઈ પણ વ્યક્તિની અંગત માહિતી. વ્યક્તિનું નામ, ઠામ, જન્મતારીખ, ઈ-મેઈલ, ફોન નંબર, સરનામું, ફ્રેન્ડ્સ વગેરે માહિતી ઉપરાંત તમે ઈ-મેલ કે ચેટ દ્વારા જે પણ કોમ્યુનિકેશન કરો છો એ બધું ડેટા જ કહેવાય.